La+interculturalitat+i+els+recursos+del+Departament+d’Ensenyament



El principal recurs relacionat amb el tema de la interculturalitat que el Departament d'Ensenyament posa a disposició del professorat és l'**Espai LIC -de llengua i literatura, d'interculturalitat i de cohesió social**. Tal i com defineix l'administració, és una aportació i una col·laboració oberta, dinàmica i compartida que vol ajudar a tots els professionals en enfront del repte que suposa la interculturalitat.


 * L'espai LIC** presenta un important nombre de recursos que val la pena explorar els qual es troben dividits en els següents eixos principals, havent-hi molts d'altres de secundaris:
 * Alumnat nouvingut.Aquesta pàgina vol oferir un conjunt de recursos i materials per facilitar la incorporació de l’alumnat nouvingut al centre educatiu i presentar propostes per a ser utilitzades a l’aula d’acollida. En aquest sentit, és molt interessant el fet que no es limita a presentar recursos per al professorat (entre els quals trobem les orientacions curriculars), també en presenta per l'alumnat i per les famílies. Complementàriament, dóna a conèixer un recull molt interessant de bones pràctiques (en format vídeo, moltes d'elles) i el bloc de l'aula d'acollida.
 * Centre acollidor. Aquesta pàgina facilita materials i recursos per a assolir els objectius dels tres eixos esmentats que defineixen el Pla LIC: **ús del català, educació intercultural i cohesió social**. De nou, trobem un espai amb recursos per al professorat (molt interessants, entre els quals destaquen el de diversitat intercultural), per a l'alumnat (amb un espai reservat per a les relacions interculturals) i un espai per a les bones pràctiques.
 * Pla educatiu d'entorn. Aquesta pàgina neix de la idea que és necessari teixir entre tots una xarxa educativa molt ben cohesionada i això requereix un treball ben articulat, coordinat i coherent de tots els organismes que treballen en l’atenció i l’educació dels membres més joves de la societat catalana. En aquest espai trobarem documentació útil per a guiar-nos en aquesta fita.
 * Projecte de convivència. El **//Projecte de convivència//** és el document que engloba el conjunt d’accions encaminades a la millora de la convivència en el centre educatiu i, per tant, recull les intervencions que el centre docent desenvolupa per tal de capacitar tot l’alumnat i la resta de la comunitat educativa per a la **convivència i la gestió positiva de conflictes.**

Una altra important font de recursos relacionats amb la interculturalitat és l'Edu365.cat, el portal del Departament d'Ensenyament per a pares i alumnes, amb notícies, agenda, novetats, canals, xats i apartats per nivells educatius.

L'Edu365.cat es troba dividit en nivells educatius, i tant en l'apartat de primària com en el d'ESO trobem un espai compartit anomenat Acollida.



Tal i com es pot veure a la imatge, en ell bàsicament trobem recursos per al tractament de la llengua com a instrument de comunicació entre diferents cultures.



Per últim, podem dir que al portal del Departament d'Ensenyament també trobem materials relacionats amb la interculturalitat, concretament dins l'apartat Projectes educatius. En ell hi ha un apartat amb la documentació per a Pla educatiu d'entorn, altre per a la del Projecte de convivència (d'ambdós documents ja s'havia parlat en l'apartat de l'espai LIC) i, per últim, un entorn la Promoció escolar del poble gitano.